Anexa nr. 2.1 Grila de verificare a conformității administrative și a eligibilității cererilor de finanțare

*Sistem de notare: DA, NU, NA (nu este cazul)*

|  |  |  |  |
| --- | --- | --- | --- |
| **Criteriu** | | **DA/NU/**  **NA** | **OBS.** |
| **Conformarea formală cu toate cerințele specifice formulate în ghidul solicitantului:** | |  |  |
| 1. Cererea de finanțare a fost încărcată în platforma electronică și are toate secțiunile completate? | |  |  |
| 1. Cererea de finanțare include toate anexele obligatorii, în formatul solicitat prin ghidul solicitantului? | |  |  |
| 1. Declarația unică este semnată de reprezentantul legal, datată și încărcată în platformă, conform ghidului solicitantului? | |  |  |
| 1. Declarația unică cuprinde informații referitoare la colectarea și furnizarea datelor privind *beneficiarul real?* | |  |  |
| 1. Declarație privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Anexa 1.a la Ghidul solicitantului) a fost încărcată în platforma electronică și completată, datată, semnată şi cu numele complet al persoanei semnatare? | |  |  |
| 1. Declarația privind conflictul de interese pentru responsabilul de proiect a fost încărcată în platforma electronică și completată, datată, şi semnată şi cu numele complet al persoanei semnatare (Anexa 9 la Ghidul solicitantului)? | |  |  |
| 1. Declarația privind tipul întreprinderii a fost încărcată în platforma electronică și completată, datată, şi semnată şi cu numele complet al persoanei semnatare (Anexa 8 la Ghidul solicitantului)?   Notă: Regiile autonome nu trebuie să depună această declarație. | |  |  |
| 1. Declarația/ile de inactivitate depuse la ANAF a/au fost încărcată/e în platforma electronică (doar pentru întreprinderile care nu au desfășurat activitate într-unul din ultimii 3 ani)? | |  |  |
| 1. Declaraţia pe propria răspundere cu privire la neîncadrarea în categoria ,,*întreprindere în dificultate*" (Anexa 6 la Ghidul solicitantului) a fost încărcată în platforma electronică și completată, datată, semnată şi cu numele complet al persoanei semnatare? | |  |  |
| 1. Bugetul proiectul a fost încărcat în platforma electronică și completat, datat şi semnat cu numele complet al persoanei semnatare (Anexa 7la Ghidul solicitantului)? | |  |  |
| 1. Planul de informare și publicitate datat, semnat şi cu numele complet al persoanei semnatare a fost încărcat în platforma electronică? | |  |  |
| 1. Documentele care atestă constituirea legală a solicitantului, respectiv actul constitutiv/Statutul/actul normativ de înființare sau documente echivalente cu traducere autorizată și certificatul constatator (emis cu maximum 30 zile înainte de depunerea Cererii de finanțare), după caz, valabile la data depunerii cererii de finanțare au fost încărcate în platforma electronică?   Notă: Depunerea certificatului constatator este obligatorie odată cu depunerea cererii de finanțare pentru solicitanții deja înscriși la ONRC din România la data depunerii cererii de finanțare. | |  |  |
| 1. Actul de împuternicire în original este încărcat în platforma electronică ? (daca este cazul)   Notă: Declarația unică pe propria răspundere va fi semnată exclusiv de către reprezentantul legal al solicitantului. | |  |  |
| 14. Documente de aprobare a proiectului, confirmare/alocare a contribuţiei solicitantului (de ex: Hotărârea AGA/CA/Asociaților/Asociatului Unic al societăţii) privind asigurarea cofinanţării proiectului şi acoperirea contravalorii cheltuielilor altele decât cele eligibile (care să cuprindă cel puțin, dar fără a se limita la, denumirea proiectului, valoarea totală, din care eligibilă și neeligibilă, indicatorii tehnico-economici ai proiectului) au fost încărcate în platforma electronică? | |  |  |
| 15. Studiul de fezabilitate (nu mai vechi de 2 ani) elaborat conform prevederilor HG nr. 907/2016, cu modificările și completările ulterioare și documentul de aprobare a acestuia, au fost încărcate în platforma electronică? | |  |  |
| 16. Auditul electroenergetic din care să reiasă consumul propriu mediu anual și consumul suplimentar de energie în situația în care se preconizează instalarea de noi consumatori de energie electrică la nivelul beneficiarului, precum și producția estimată de unitatea de producere, elaborat de o persoană fizică sau juridică atestată/autorizată în condițiile legii, a fost încărcat în platforma electronică? | |  |  |
| 17. Din echipa de elaborare a studiului de fezabilitate face parte personal autorizat de către ANRE în domeniul proiectării instalațiilor electrice și s-a anexat studiului de fezabilitate documentul doveditor? | |  |  |
| 18. Actul de reglementare privind protecția mediului emis de către autoritatea competentă (Clasarea notificării/Decizia etapei de încadrare/Acord de mediu) sau cel puțin dovada solicitării la autoritatea competentă a actului de reglementare pentru protecția mediului este încărcat/ă în platforma electronică?  Notă:  În cazul în care, în etapa de precontractare, procedura de obținere a actului de reglementare privind protecția mediului este încă în derulare, solicitantul va depune documente justificative privind stadiul obținerii acestuia, având obligația depunerii actului de reglementare privind protecția mediului înainte de depunerea cererii de prefinanțare sau, în cazul în care nu se solicită prefinanțare, înainte de depunerea primei cereri de rambursare, oricare dintre acestea survine prima, sub sancțiunea rezilierii contractului de finanțare. | |  |  |
| 19. Avizul tehnic de racordare pentru locul de consum și producere a fost încărcat în platforma electronică?  Notă:  Depunerea avizului tehnic de racordare nu este obligatorie odată cu depunerea Cererii de finanțare dar depunerea avizului este obligatorie în etapa de precontractare, înainte de încheierea contractului de finanțare. | |  |  |
| **Eligibilitate** | |  |  |
| **A. Eligibilitatea solicitantului** | |  |  |
| Solicitantul îndeplineşte toate criteriile de natură instituțională, legală şi financiară conform prevederilor din Ghidul Solicitantului: | |  |  |
| 1. Solicitantul are personalitate juridică, este legal constituit și se încadrează într-una dintre categoriile de solicitanți eligibili menţionată în Ghidul Solicitantului: microîntreprindere/întreprindere mică/întreprindere mijlocie/întreprindere mare (inclusiv întreprinderi nou-înființate)/regii autonome?   Notă:   1. Pentru întreprinderile nou-înființate este necesar să aibă capitalul social subscris vărsat în condițiile legii în valoare de minimum 100.000 lei. 2. Nu sunt eligibili solicitanții care își desfășoară activitatea în sectorul pescuitului și acvaculturii respectiv activități specifice codului CAEN 03, conform prevederilor Art. 1 alin. (3) din Regulament; 3. Nu sunt eligibili solicitanții care au înscrise și autorizate în certificatul constatator eliberat de ONRC activităţi principale activitățile specifice următoarelor coduri CAEN:  * cod CAEN 01 - Agricultura, vânătoare şi servicii anexe; * cod CAEN 10 - Industria alimentară; * cod CAEN 11 - Fabricarea băuturilor.  1. Solicitanții care au înscrise și autorizate în certificatul constatator eliberat de ONRC activități secundare specifice codurilor CAEN 01, 10 și 11, sunt eligibili în următoarele condiții:  * să dovedească fie separarea activităților, fie o distincție între costuri, astfel încât activitățile desfășurate în aceste sectoare să nu beneficieze de ajutoarele acordate în temeiul măsurii Sprijinirea investiţiilor în noi capacităţi de producere a energiei electrice produsă din surse regenerabile pentru autoconsum și * să nu solicite finanțare în cadrul Schemei de ajutor de stat privind sprijinirea investiţiilor în noi capacităţi de producere a energiei electrice din surse regenerabile pentru autoconsumul întreprinderilor din cadrul sectorului agricol şi industriei alimentare, aprobată prin Ordinul ministrului agriculturii și dezvoltării rurale nr. 70/2023, gestionată de Ministerul Agriculturii și Dezvoltării Rurale.   Se probează prin:   * documente care atestă constituirea legală a solicitantului (actulconstitutiv/Statutul/actul normativ de înființare, alte documente de înființare echivalente cu traducere autorizată, valabile la data depunerii cererii de finanțare) * Certificatul constatator (emis cu maximum 30 zile înainte de depunerea Cererii de finanțare) eliberat de Oficiul Național al Registrului Comerţului, pentru solicitanții deja înscriși la ONRC din România la data depunerii cererii de finanțare * Declarația privind tipul întreprinderii (Anexa 8 la Ghidul solicitantului) * Declarație pe propria răspundere privind activitățile secundare (Anexa 11 la Ghidul solicitantului). Se va completa doar de către solicitanții care se încadrează în situațiile prezentate la punctul 4 din Nota de mai sus | |  |  |
| 1. *Solicitantul nu se încadrează într-una din situaţiile de mai jos:*    1. este în incapacitate de plată/este în stare de insolvenţă conform prevederilor legale în vigoare aplicabile;    2. este în stare de faliment, lichidare, are afacerile conduse de un administrator judiciar sau activităţile sale comerciale sunt suspendate ori fac obiectul unui aranjament cu creditorii sau este într-o situaţie similară cu cele anterioare, reglementată prin lege, ori face obiectul unei proceduri legale pentru declararea sa în stare de faliment, lichidare, conducerea afacerilor de un administrator judiciar, conform prevederilor legale în vigoare aplicabile;    3. nu şi-a îndeplinit obligaţiile de plată a impozitelor, taxelor şi contribuţiilor de asigurări sociale către bugetele componente ale bugetului general consolidat, conform prevederilor legale în vigoare aplicabile;    4. este declarat într-o situaţie gravă de încălcare a prevederilor legislaţiei privind achiziţiile publice şi/sau a obligaţiilor asumate printr-un contract/acord de finanţare din fonduri publice, conform prevederilor legale în vigoare aplicabile;    5. solicitantul/reprezentantul legal al solicitantului a suferit condamnări definitive datorate unei conduite profesionale îndreptată împotriva legii, decizie formulată de o autoritate de judecată ce are forță de res judicata;    6. pentru solicitant și/sau reprezentantul legal s-a stabilit printr-o hotărâre judecătorească definitivă sau printr-o decizie administrativă definitivă că aceștia se fac vinovați de abatere profesională gravă deoarece au încălcat actele normative cu putere de lege și normele administrative sau standardele etice aplicabile sectorului profesional din care face parte persoana sau entitatea ori deoarece se fac vinovati de o conduită abuzivă care îi afectează credibilitatea profesională, atunci când o astfel de conduită trădează o intenție frauduloasă sau o neglijență gravă, în sensul art. 136 alin. (1) lit. c) din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012;    7. pentru solicitant și/sau reprezentantul legal s-a stabilit printr-o hotărâre judecătorească definitivă că aceștia se fac vinovați de comiterea de infracțiuni pentru fraudă, corupţie, implicarea în organizaţii criminale, spălare de bani și finanțarea terorismului sau în alte activităţi ilegale, în sensul art. 136 alin. (1) lit. d) și următoarele din Regulamentul (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, în detrimentul intereselor financiare ale Comunităţii Europene;    8. solicitantul/reprezentantul legal al solicitantului a fost subiectul unei judecăți de tip res judicata pentru fraudă, corupție, implicarea în organizații criminale sau în alte activități ilegale, în detrimentul intereselor financiare ale Comunității Europene;    9. face obiectul unui ordin de recuperare neexecutat în urma unei decizii anterioare a Consiliului Concurenţei sau a Comisiei Europene, a unui furnizor/administrator de ajutor de stat sau a instanței, prin care un ajutor de stat a fost declarat ilegal şi incompatibil cu piaţa internă;    10. este ,,*întreprindere în dificultat*e” în înțelesul algoritmului de verificare aferent prezentei, conform prevederilor art.2 pct.18 din Regulamentul (UE) nr. 651/2014 al Comisiei din 17 iunie 2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat.   *Se probează prin:*   * *Declaraţia pe propria răspundere cu privire la neîncadrarea în categoria ,,întreprindere în dificultate" (Anexa 6 la Ghidul solicitantului)* * *Declaraţia unică (Anexa 3 la Ghidul solicitantului);* * *Declarația privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Anexa 1.a la Ghidul solicitantului).* | |  |  |
| 1. *Solicitantul demonstrează capacitatea financiară pentru susținerea implementării proiectului, inclusiv pentru instalația de stocare, dacă este cazul, prin indicatorul de solvabilitate, respectiv prin raportul dintre Datorii totale și Capitaluri proprii care trebuie să fie pozitiv și mai mic de 7,5 în ultimul an financiar:*   Notă: Dacă solicitantul nu îndeplinește criteriul privind indicatorul de solvabilitate sau este întreprindere nou-înființată, trebuie să prezinte la depunere o scrisoare de confort (care va cuprinde obligatoriu mențiunile din ghidul solicitantului) emisă de o instituție bancară sau nebancară din România/alte state membre ale Uniunii Europene, autorizată de BNR.  *Se probează cu:*   * + *Bilanțul contabil (consolidat unde este cazul) auditat/semnat de cenzori dacă acest lucru este solicitat de legislaţia în vigoare, depus şi înregistrat la organul fiscal competent, pentru ultimele 3 exerciţii financiare încheiate, anterioare anului de depunere a Cererii de finanțare în corelare cu secțiunea Capacitate Solicitant din aceasta;*   + *Contul de profit şi pierdere şi datele informative (consolidat unde este cazul) auditat/semnat de cenzori dacă acest lucru este solicitat de legislaţia în vigoare, însoţit de lista entităţilor incluse în consolidare, pentru ultimul exerciţiu financiar încheiat, anterior anului de depunere a Cererii de finanțare, în corelare cu secțiunea Capacitate Solicitant din aceasta;*   + *Documente de confirmare/alocare a contribuţiei solicitantului (de ex: Hotărârea AGA / CA / /Asociatilor/Asociatului Unic al societăţii) privind asigurarea cofinanţării proiectului şi acoperirea contravalorii cheltuielilor altele decât cele eligibile (care să cuprindă cel puțin, dar fără a se limita la, denumirea proiectului, valoarea totală, din care eligibilă și neeligibilă, indicatorii tehnico-economici ai proiectului);*   + *Declaraţia unică (Secțiunea B din Anexa 3 la Ghidul solicitantului) din care să reiasă că acesta va asigura resursele financiare necesare implementării optime a proiectului..* | |  |  |
| *d) Reprezentantul legal al solicitantului și responsabilul de proiect nu se află în situație de conflict de interese, astfel cum este definit de legislatia naţională și europeană*  *Se probează prin:*   * *Declarația unică (Secțiunea D din Anexa 3 la Ghidul solicitantului)* * *Declarația privind conflictul de interese (Anexa 9 la Ghidul solicitantului).* | |  |  |
| **B. Eligibilitatea proiectului** | |  |  |
| 1. *Scopul și obiectivele proiectului trebuie să fie în concordanță cu tipurile de acțiuni și cu activitățile eligibile din ghid*   *Se probează prin:*   * *secțiunile Obiectivele proiectului* *și Activități previzionate din Cererea de finanțare* * *Studiul de fezabilitate* | |  |  |
| 1. *Proiectul respectă principiul ,,demararea lucrărilor”, prevăzut la art. 2 din Regulamentul (UE) nr. 651/2014, adică nu s-au demarat alte activităţi cu excepţia celor referitoare la obținerea de terenuri și lucrările pregătitoare, cum ar fi obținerea avizelor, realizarea studiilor de prefezabilitate, de fezabilitate, proiectul tehnic etc.) achiziția de teren etc.*   *Se probează prin:*   * + *Declarația privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Anexa 1.a la Ghidul solicitantului).*   + *Declarația unică (Anexa 3 la Ghidul solicitantului)* | |  |  |
| 1. *Proiectul respectă principiul ,,efectului stimulativ” conform prevederilor art. 6 alin. 1 și 2 din Regulamentul (UE) nr. 651/2014;*   *Se probează prin:*   * *Declarația privind conformitatea cu prevederile Regulamentului (UE) nr. 651/2014 de declarare a anumitor categorii de ajutoare compatibile cu piața internă în aplicarea articolelor 107 și 108 din tratat (Anexa 1.a la Ghidul solicitantului)* * *Declarația unică (Anexa 3 la Ghidul solicitantului)* | |  |  |
| 1. *Durata de implementare a proiectului nu depășește data de finalizare a investiției prevăzută în cadrul procedurii de ofertare concurențială, respectiv 31.12.2026;*   *Se probează prin:*   * *secțiunea Activităţi previzionate din Cererea de finanțare* * *Studiul de fezabilitate* | |  |  |
| 1. *Proiectul trebuie să fie localizat în România*   *Se probează prin:*   * *secțiunea Localizare proiect din Cererea de finanțare* | |  |  |
| 1. *Proiectul pentru care se solicită finanțare nu a mai beneficiat de finanțare din fonduri publice, cu excepția studiilor preliminare (notă conceptuală, studiul de prefezabilitate, studiul de fezabilitate, proiect tehnic, detalii de execuție., alte studii etc.)* *și dacă acestea nu sunt solicitate pentru finanțare în cadrul acestei proceduri de ofertare concurențială*   *Se probează prin:*   * *Declarația unică (secțiunea A și C din Anexa 3 la Ghidul solicitantului)* * *Secțiunea Solicitant/Finanțări anterioare din Cererea de finanțare* | |  |  |
| 1. *Bugetul proiectului respectă formatul prestabilit în Anexa 7, respectă încadrarea în categoriile de cheltuieli, sunt indicate sursele de finanțare ale investiției și este corelat cu devizul general din Studiul de fezabilitate?*   *Se probează prin:*   * *Bugetul proiectului (Anexa 7 la Ghidul solicitantului)* * *Secțiunea Buget din Cererea de finanțare și încadrarea în categoriile de cheltuieli din Anexa 4 la Ghidul solicitantului.* | |  |  |
| *h) Terenurile/imobilele necesare realizării investiţiei sunt puse la dispoziția proiectului,* *iar construcția acesteia este posibilă?*  În acest sens se va demonstra deținerea dreptului de proprietate sau a unui alt drept real (drept de concesiune/superficie/administrare) asupra imobilului (teren și/sau clădire) unde se face investiția, valabil cel puțin 5 ani de la data previzionată pentru efectuarea plății finale în cadrul proiectului.  În plus, imobilele (terenuri și/sau clădiri):   * **sunt disponibile pentru investiții**; * **suprafața terenului / imobilului este acoperitoare pentru investiția propusă**; * **sunt libere de sarcini** în sensul în care nu există niciun act sau fapt juridic care împiedică sau limitează, total sau parţial, exercitarea unuia sau mai multor atribute ale dreptului de proprietate, astfel încât proprietarul să poată realiza activitățile proiectului * **nu fac obiectul unor litigii în curs de soluţionare la instanţele judecătoreşti cu privire la situaţia juridică**; * **nu fac obiectul revendicărilor** potrivit unor legi speciale în materie sau dreptului comun.   *Se probează prin:*   * *Orice document/înscris care atestă deținerea unui drept de proprietate* *sau a unui alt drept real (**act de proprietate/contract de concesiune/superficie/administrare) asupra imobilului (teren și/sau clădire) unde se face investiția, valabil cel puţin 5 ani de la data previzionată pentru efectuarea plății finale în cadrul proiectului.* *(NOTĂ: nu se acceptă drepturi asupra imobilului (teren și/sau clădire), conferit în baza unui contract de închiriere/leasing imobiliar/comodat etc.).* * *Dovada iniţierii demersului de obţinere a dreptului real* *(acte prevăzute de lege), în situația în care solicitantul nu prezintă documentele enumerate mai sus (la depunerea Cererii de finanțare).* * *Extras de carte funciară, nu mai vechi de 30 de zile, în care este intabulat dreptul de proprietate sau un alt drept real (act de proprietate /contract de concesiune /superficie /administrare), care să probeze că imobilele (teren și/sau clădiri) sunt libere de orice sarcini (în sensul în care nu există niciun act sau fapt juridic care împiedică sau limitează, total sau parţial, exercitarea unuia sau mai multor atribute ale dreptului de proprietate, astfel încât proprietarul să poată realiza activitățile proiectului), că nu fac obiectul unor litigii în curs de soluţionare la instanţele judecătoreşti cu privire la situaţia juridică, că nu fac obiectul revendicărilor potrivit unor legi speciale în materie sau dreptului comun.*   *În situația în care panourile fotovoltaice/turbinele eoliene/echipamentele hidro se instalează pe o clădire/teren care este grevată/grevat de ipotecă, Solicitantul are următoarele obligații:*   * *odată cu cererea de finanțare, se va depune o hotărâre/decizie a organelor de conducere (ex. Consiliului de administratie/administratorul unic/adunarea generală a acţionarilor/asociaţilor) care să prevadă că aplicantul va realiza demersurile necesare, astfel încât radierea oricărei ipoteci înregistrată asupra imobilului pe care se va edifica investiția constituită în alt scop decât acela al implementării proiectului, precum și pentru asigurarea cofinanțării sau modificarea ipotecii în sensul constituirii acesteia în scopul implementării proiectului, precum și pentru asigurarea cofinanțării se va realiza în termen de maximum 60 de zile lucrătoare de la semnarea contractului de finanțare.* * *în termen de maximum 60 de zile lucrătoare de la semnarea Contractului de finanțare (termenul fiind unul de decădere), sub sancțiunea rezilierii acestuia, un Extras de Carte Funciară din care să reiasă că imobilul (clădire/teren) este liber de orice sarcini, sau dovada că ipoteca este instituită în scopul realizării proiectului, respectiv o copie a contractului de credit și a celui de ipotecă, precum și un raport de evaluare a imobilului, realizat de către un evaluator independent autorizat Asociația națională a Evaluatorilor Autorizați din România, astfel cum este prevăzut la art. 13 alin. (7) din Ordonanța de urgență a Guvernului nr. 60/2022, aprobată prin Legea nr. 376/2023, cu completările ulterioare, precum și o scrisoare din partea instituției creditoare, conform căreia aceasta este de acord cu realizarea investiției și se angajează că nu va executa clădirea/terenul respectivă/respectiv și investiția finanțată din Fondul pentru Modernizare pe o perioadă de cel puțin 5 ani de la punerea proiectului în exploatare, conform modelului prezentat în Anexa 12.* * *În cazul constituirii unei ipoteci în scopul implementării proiectului și/sau asigurării cofinanțării anterior semnării contractului de finanțare, aplicantul va depune, în etapa de evaluare sau în etapa precontractuală, în funcție de momentul constituirii ipotecii, o scrisoare din partea instituției creditoare, conform căreia aceasta este de acord cu realizarea investiției și se angajează că nu va executa clădirea/terenul respectivă/respectiv și investiția finanțată din Fondul pentru Modernizare pe o perioadă de cel puțin 5 ani de la punerea proiectului în exploatare, conform modelului prezentat în Anexa 12.* * *Secțiunea A din Declarația unică (Anexa 3 la Ghidul solicitantului)* * *Plan de amplasament pentru imobilele pe care se propune a se realiza investiţia în cadrul proiectului (la depunerea Cererii de finanțare)* * *Certificat de urbanism sau document echivalent emis de către autoritatea competentă pentru obiectul cererii de finanțare, în termen de valabilitate.*   În cazul proiectelor ce vor fi amplasate pe terenuri agricole situate în extravilan, având categoriile de folosinţă arabil, păşune, vii şi livezi, precum şi pe cele amenajate cu lucrări de îmbunătăţiri funciare, solicitanții vor prezenta în etapa de precontractare documente doveditoare privind clasele a III-a, a IV-a şi a V-a de calitate a terenului, respectiv studiul pedologic și agrochimic. Totodată, solicitanții vor avea în vedere îndeplinirea condițiilor prevăzute la art. 92 alin. (2) lit. j) din Legea fondului funciar nr. 18/1991, republicată cu modificările și completările ulterioare.  La semnarea contractului de finanţare (în cazul selectării Cererii de finanțare aferente proiectului pentru finanţare), solicitantul va face dovada deţinerii dreptului de proprietate sau a unui alt drept real (act de proprietate/contract de concesiune/superficie/administrare) pentru imobilele (teren și/sau clădiri) care fac obiectul proiectului pentru care la Cererea de finanțare au fost depuse acte prevăzute de lege pentru iniţierea demersului de obţinere a acestor drepturi. (NOTĂ: nu se acceptă drepturi asupra imobilului (teren și/sau clădire), conferit în baza unui contract de închiriere/leasing imobiliar/comodat etc.). | |  |  |
| *i) Fezabilitate tehnică a proiectului*  *Propunerea de proiect este clară, coerentă, realistă şi fezabilă (cu referire la operaţiunile propuse, termenele de realizare) și se bazează pe o analiză de opțiuni fundamentată corect și pe o nevoie corect estimată a investiţiei (cea mai bună opțiune selectată pentru implementare, inclusiv justificarea opțiunii alese, se bazează pe o analiză de opțiuni unde au fost analizate principalele alternative)*  *Se probează prin:*   * *Studiul de fezabilitate (nu mai vechi de 2 ani) elaborat în conformitate cu prevederile H.G. nr. 907/2016, cu modificările și completările ulterioare* | |  |  |
| *j) Procentul de energie electrică utilizată pentru autoconsum din totalul energiei produse este de minimum 70%?*  *Se probează prin:*   * *auditul electroenergetic din care să reiasă consumul propriu mediu anual și consumul suplimentar de energie în situația în care se preconizează instalarea de noi consumatori de energie electrică la nivelul beneficiarului, precum și producția de energie estimată pentru capacitatea nou instalată;* * *Studiul de fezabilitate;* * *Secțiunea A din Declarația unică (Anexa nr. 3 la Ghidul solicitantului)* | |  |  |
| *k) Producția minimă:*   * *pentru energie solară: Factorul de capacitate este de minimum 11,4%, reprezentând echivalentul a 1000 h/an de funcționare la capacitatea nou instalată;* * *pentru energie eolienă**: Factorul de capacitate este de minimum 24%, reprezentând echivalentul a 2100 h/an de funcționare la capacitatea nou instalată;* * *pentru energie hidro: Factor de capacitate este de minimum 27,4%, reprezentând echivalentul a 2400 h/an de funcționare la capacitatea nou instalată.*   *Se probează prin:*   * *SF sau printr-un document anexă la SF, asumat de către proiectant.* | |  |  |
| *l*) Valoarea ajutorului de stat solicitat nu depășește 100% din cheltuielile eligibile ale proiectului. De asemenea, nu depășește 20 milioane euro pe întreprindere/proiect de investiție.  *Se probează prin:*   * *Secțiunea Bugetul proiectului din Cererea de finanțare* * *Anexa 7 – Bugetul proiectului la Ghidul solicitantului* | |  |  |
| m) Valoarea ajutorului de stat solicitat pe MW instalat este de maximum:   * Energie eoliană: 700.000 Euro/MW – pentru toate capacitățile instalate * Energie solară: * 360.000 Euro/MW – pentru capacități instalate mai mari de 5 MW * 450.000 Euro/MW – pentru capacități instalate de până la 5 MW (inclusiv)   - Energie hidro: 1.805.000 Euro/MW – pentru toate capacitățile instalate | |  |  |
| **Cererea de finanțare este admisă în urma procedurii de verificare a conformității administrative și a eligibilității?** | |  |  |
| **Da** | **Nu** |  |  |
| **Comentarii:** | |  |  |